สร้างความเข้าใจ 216 นโยบาย กรุงเทพฯ หวังให้เด็กรุ่นใหม่ได้พัฒนาต่อยอด ปรับใช้ในชีวิตประจำวัน
นายชัชชาติ สิทธิพันธุ์ ผู้ว่าราชการกรุงเทพมหานคร กล่าวว่า การมาบรรยายโครงการ  Reskill &amp; Upskill ประจำปีการศึกษา 2564 หัวข้อ CEO Vision ภาวะผู้นำกับการยกระดับเมืองหลวงและการเสวนา 216 โครงการกับการพลิกนโยบาย 216 นโยบาย เป็นเส้นเลือดฝอยที่สำคัญของการเปลี่ยนกรุงเทพฯ ให้เป็นเมืองน่าอยู่ ซึ่งเจตนารมณ์ในการทำงานเพื่อพัฒนากรุงเทพฯ  เป็นหลัก ส่วนการมาบรรยายให้ความรู้กับนิสิตในวันนี้ ซึ่งนับว่าเป็นการสร้างความหวังให้เด็กรุ่นใหม่ได้พัฒนาต่อยอดไปแบบอย่างที่ดีในอนาคตและนำความรู้ความแตกต่างไปปรับใช้ในชีวิตประจำวันหลังจบการบรรยาย ผู้ว่าราชการกรุงเทพมหานคร ยังเผยถึงกรณีผู้ป่วยที่สัมผัสเสี่ยงสูง โรคฝีดาษวานร 17 ราย อีกว่า ขณะนี้ได้ติดตามสถานการณ์ต่อเนื่องอย่างใกล้ชิด แต่ยังไม่มีข้อมูลเพิ่มเติม ขณะเดียวกันจะเร่งให้ข้อมูลและให้ความรู้ประชาชน ในการระมัดระวังและดูแลตัวเอง